ตอนนั้นอายุ 19 แต่เวลานั่ง เวลาลุกยืน หัวเข่าชอบมีเสียงดัง ก๊อกแก๊ก มันผิดปกติมั้ยคะ จะต้องกินบำรุงมั้ยคะ
สวัสดีค่ะ เสียงดังก๊อกแก๊กในข้อเข่าเวลาที่มีการขยับข้อ อาจเกิดจาก- จากการที่แก๊สที่มีอยู่ในน้ำไขข้อ ก่อตัวรวมกันเกิดเป็นฟองแก๊ส แล้วแตกออกเมื่อเราขยับข้อ จนเกิดเป็นเสียงดังในข้อเข่าได้ ซึ่งถือเป็นภาวะปกติที่เกิดได้- การเสียดสีของเส้นเอ็นผ่านกระดูก หรือการกระทบกันของกระดูกข้อต่อ เกิดจากเส้นเอ็นที่เคลื่อนผ่านพื้นผิวกระดูกด้านใต้ ที่อาจเป็นปุ่มที่ไม่สม่ำเสมอ และทำให้เกิดเสียงดังได้ มักจะได้ยินเสียงในช่วงที่ขยับข้ออย่างรวดเร็ว- การเคลื่อนไหวของข้อและเส้นเอ็น โดยจะเกิดเมื่อเริ่มมีการขยับร่างกายหลังจากที่อยู่นิ่งๆ นานๆ แล้วมีการยืด เหยียด หรือเคลื่อนที่ ทำให้เอ็นที่มีความตึง เคลื่อนเปลี่ยนตำแหน่ง และส่งผลให้เกิดเสียงดังจากเส้นเอ็นได้ซึ่งเสียงดังต่างๆ จากสาเหตุที่กล่าวไป ถือเป็นภาวะปกติที่พบได้ในทุกคน ไม่ได้เกิดจากโรคอะไร ไม่จำเป็นต้องทานยาอะไรค่ะแต่นอกจากนี้ การมีเสียงในข้อเข่า อาจเกิดจากโรคบางอย่างได้ เช่น- กระดูกอ่อนบาดเจ็บ เช่น เข่าเคยได้รับอุบัติเหตุ โรคของกระดูกอ่อนเอง การออกกำลังกายโดยใช้ข้อเข่าที่ผิดวิธี ซึ่งนอกจากมีเสียงดังแล้ว ก็จะมีอาการเจ็บหัวเข่าร่วมด้วย- ข้อเข่าเสื่อม มักพบในผู้สูงอายุ หรือมีการใช้งานข้อเข่ามาก นอกจากจะมีเสียงดังในข้อแล้ว ก็จะมีอาการปวดในข้อด้วย- นรองกระดูกเข่าฉีกขาด ซึ่งเกิดจากอุบัติเหตุต่างๆ อาการนอกจากมีเสียงดังในข้อเข่า อาจทำให้เกิดเข่าล็อคขยับได้ยากและปวดเข่าได้ดังนั้น หากไม่ได้มีอาการปวดเข่า สามารถใช้งานขยับได้ตามปกติ ก็ไม่น่าเกิดจากการมีโรคอะไรค่ะ และไม่จำเป็นต้องทำอะไรค่ะ